দুর্ঘটনার বেশির ভাগই ঘটে যাত্রীবাহী বাসগুলোর জন্য। ট্রাফিক সূত্র জানায়, যেসব পরিবহনের জন্য এসব দুর্ঘটনা ঘটেছে, সেসব চালকের বৈধ ড্রাইভিং লাইসেন্স ছিল না। আর এভাবে কয়েক লাখ চালক কোনো রকম লাইসেন্স না নিয়েই রাজধানীতে চলাচল করছে। তাতে নগরবাসীর ভোগান্তি আর ঝুঁকি বেড়েই চলেছে। এভাবে প্রতিদিনই রাজধানীর পরিবহন গড়ে একটি করে প্রাণ ছিনিয়ে নিচ্ছে। অতিরিক্ত  যানবাহনের জন্য নগরী ভয়াবহ আকার ধারণ করছে।